Document ID: 32005R0332

UREDBA KOMISIJE (ES) št. 332/2005
z dne 25. februarja 2005
o izplačilu nadomestila za izvoz na Hrvaško proizvodov z oznako KN 0406 v okviru dovoljenj, za katere so bili zahtevki vloženi pred 1. junijem 2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti členov 26(3) in 31(14) Uredbe,
ob upoštevanju naslednjega:
(1)
Za preprečitev preusmeritve trgovinskih tokov je člen 2 Uredbe Komisije (ES) št. 951/2003 z dne 28. maja 2003 o odstopanju od Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode in Uredbe (ES) št. 800/1999 o splošnih podrobnih pravilih za uporabo sistema izvoznih nadomestil za kmetijske proizvode (2) preprečil izplačilo nadomestil za izvoze proizvodov z oznako KN 0406 na Hrvaško od 1. junija 2003 v okviru izvoznih dovoljenj, v katerih namembno območje iz okenca 7 ni Hrvaška.
(2)
To ne sme vplivati na upravičenost do izplačil, ki izhajajo iz izvoznih dovoljenj, za katere so bili zahtevki vloženi pred datumom začetka izvajanja uredbe.
(3)
Omejitev iz člena 2 Uredbe (ES) št. 951/2003 se zato uporablja le za dovoljenja, za katere so bili zahtevki vloženi po 1. juniju 2003.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
Nadomestilo za izvoz na Hrvaško proizvodov z oznako KN 0406 v okviru dovoljenj, za katere so bili zahtevki vloženi pred 1. junijem 2003 in v katerih namembno območje iz okenca 7 ni Hrvaška ter spadajo v namembno območje I, kot je določeno v členu 15(3) Uredbe Komisije (ES) št. 174/1999 (3), se izplača.
Člen 2
Ta uredba začne veljati tretji dan po objavi v Uradnem listu Evropske unije.
Uporabljati se začne 1. junija 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. februarja 2005

Labels: 3
17
18